Terroriste dreig om brandstof oor 'n boer naby Potchefstroom te gooi om hom aan die brand te steek tydens plaasaanval | SAUK.co.za - Nuus.info
Plaasaanvallers het Woensdagoggend vroeg brandstof oor 'n boer naby Potchefstroom gegooi om hom aan die brand te steek, maar hy kon betyds op hulle skiet om hulle te verwilder.
Hy het egter ligte brandwonde opgedoen nadat die aanvallers die huis aan die brand gesteek het, sê Marius Muller, nasionale operasionele koördineerder van AfriForum. "Die skade is erg, die dak het ingeval en die boer se voertuig het uitgebrand."
Die vyf aanvallers het omstreeks 5:00 Woensdagoggend aan die boer se deur geklop. Hulle het deur die deur vir hom gesê sy ma, wat in 'n ander huis op die plaaswerf woon, het hulp nodig.
"Toe hy die deur oopmaak, het hulle hom oorval. Hulle het die huis geplunder en R110 000 en 'n jaggeweer uit die kluis gesteel. Hulle het brandstof oor hom gegooi, hom na 'n kamer geneem en gesê hulle gaan hom aan die brand steek."
Die boer het egter 'n pistool onder sy bed gehad en op hulle geskiet. Die aanvallers het die huis aan die brand gesteek en weggehardloop.
Die polisie kon nie dadelik besonderhede oor die aanval verskaf nie.
« Onteiening sonder vergoeding- Groep plakkers is besig om grond onwettig te gryp naby Despatach – erwe wat uitgemerk is, is so groot as dié in die spogbuurt Somerstrand in Port Elizabeth
Rassisme op wittes – Talle blanke onderwysers afgedank om plek te maak vir swartes by Gautengse hoërskool »